Brian Houstoni Hillsong TV
Tere! Mina olen Brian Houston. Aitäh, et vaatate meid täna.
See on Hillsongi Televisioon. Räägime usust, lootusest
ja armastusest. Põhiline peab alati jääma põhiliseks.
See puudutab meie elu, Jumala teenimist,
usu ellurakendamist, meie mõju inimestele.
Sellest tahangi täna rääkida. Aidaku ja õnnistagu see teid!
Lapsepõlve sõbrad olid minu moodi. Sama taust, olime üsna hullud.
Sõbrad hakkasid vangi minema ja mina mõtlesin: ma olen enamat väärt,
ma ei taha oma aega ja ajusid raisata.
Lapsena tundsin end alahinnatuna, kirikuinimesed hakkasid mind
väärtustama, hakkasin end ise ka väärtustama.
Liitusin väikegrupiga, hakkasin Piiblikursustel käima,
Jumala Sõna murdis mu, avastasin, et paljud asjad minu
elus on valesti. Jumala sõna julgustas mind elama teisiti.
Ma tulin kirikusse ja alistusin Jumalale. Minu sees oli tühimik,
täitsin selle Jumala Sõnaga. See muutis mu elu.
Hakkasin mõistma, et elus on midagi enamat.
Eelmisel korral Hillsongi TV-s kuulsime esimest osa pastor Briani
õpetusest. Mis on Jumala teenimise ja usu kvintessents?
Mis on fundamentaalne? Ma usun, enamus meist on
fundamentalistid. See määrab meie maailmavaate.
See põhiline, kuidas me Jumalat näeme, kuidas me usku, lootust ja
armastust ellu rakendame, määrab selle, kuidas me elame,
kui viljakad me oleme. Kui me pääseme Jumala armastusele
ligi, saame teoka usu, tööka armastuse ja vastupidava lootuse.
Ma palun, et me oleksime alati inimesed, kes peegeldavad
Jumala armastust, sest see on põhiline.
Kuulame nüüd teist osa sellest fantastilisest õpetusest.
Rajasime Bobbiega kiriku 1981. a. Liverpoolis. See on ka täna olemas
ja kannab nime "Taevalik kirik". Tol ajal oli see väike kirik suurte
probleemidega. Ainult kolm vana naist oli järel. Kogudus omas vaid
ühte vana Toyota bussi. Hästi kitsas, aga mahutas 25 inimest.
Üks kole vana buss katkiste istmetega. Viskasime ära
plastmasslilled aknalaudadelt ning vana jubeda kantsli.
Üks vanaproua lahkus kohe. Aga kogudus hakkas tegelikult kasvama.
Bobbie võiks teile selle loo rääkida. Joel oli väike ning
ta ootas teist last. Tal oli juba päris suur kõht.
Ainuke trasnpordivahend tema jaoks oli see buss. Aga meie olime nii
kirglikud ja noored nähes seda Jumala hoonet. Kolme naise kogudus
muutus suureks rahvahulgaks, sest neil oli südant Jumala asjade
järele. Olime noored ja naiivsed, aga asi ei olnud meis, vaid
Jumala riigis, tema kutses, tema eesmärgis. Ma usun, see oli teokas
usk, töökas armastus. Seda ma soovin teile.
Teine palve on Roomlaste 5. peatükis. Ma ei palveta selle eest,
et te vanas Toyotas sõidaksite, ma räägin põhilisest.
Piibel ütleb: Ent nüüd jääb usk, lootus ja armastus.
Aga suurim neist on armastus. "Et me nüüd oleme saanud õigeks
usust, siis on meil rahu Jumalaga meie Issanda Jeesuse Kristuse läbi,
kelle läbi me oleme usus saanud ligipääsu ka sellele armule,
milles me seisame, ja me kiitleme lootusest Jumalalt saadavale aule.
Aga mitte ainult sellest, vaid me kiitleme ka viletsusest, teades, et
viletsus toob kannatlikkuse, kannatlikkus püsivuse,
püsivus iseloomu, iseloom lootuse. Lootus ei jäta häbisse, sest
Jumala armastus on välja valatud meie südamesse Püha Vaimu läbi,
kes meile on antud." Mu teine palve teie pärast oleks,
et te saaksite usu, millel on ligipääs armule, ning lootuse, mis
ei jäta häbisse, ning südamesse välja valatud armastuse
nagu ütleb Roomlastele 5. Kuulake seda veel:
usk saab ligipääsu armule. Me oleme õigeks mõistetud usu kaudu.
Meil on rahu Jumalaga, usus saame ligipääsu armule, milles me seisame.
Mis iganes sinu elus praegu toimub, kas sa seisad usus?
Sest kui me seisame usus, saame ligipääsu armule.
Mul meenub, mis vahe on lennukil ja pardakaardil.
Pardakaart annab mulle loa minna lennukisse, aga see ei lennuta
mind ühest kohast teise. Tihti püüame seista usus, selle asemel et
uskuda Jumala armu. Arm on lennuk, usk - pardakaart.
Usk ja lootus on Jumalalt, meie armastust kannustab Kristus.
Võtmesõna on jällegi Jumala süda, tema arm. Mis on arm?
Jumala soosing. Tema armastus! Ära püüa seista vaid usus,
saavuta ligipääs tema armule ning seisa selles.
See ongi asja tuum. Usk, mis tuleb Jeesuse Kristuse armu läbi.
Me seisame Jumala armus, kui me mõistame Jumala südant
ning lootus ei jäta meid häbisse. Roomlastele 4:8 räägib Aabrahamist.
Ta uskus, kui lootus näis lootusetu, et ta saab paljude rahvaste isaks,
selle ütluse järgi: "Nõnda peab olema sinu sugu."
"Ta ei jäänud usus nõdraks, pannes tähele oma elatanud,
ligi 100-aastast ihu ja Saara surnud lapsekoda. Ta ei kahelnud
Jumala tõotuses uskmatuna, vaid sai vägevaks usus, ülistades Jumalat.
See arvestati talle õiguseks, mitte üksnes tema pärast, vaid ka meie
pärast, kellele see samuti arvestatakse, sest me usume temasse,
kes äratas surnuist üles meie Issanda Jeesuse, kes loovutati meie
üleastumiste pärast ja äratati üles meie õigekssaamise pärast."
Ning järgmises peatükis jätkub: "Meie oleme õigeks saanud usust,
meil on rahu Jumalaga Kristuse läbi, kelle kaudu meil on ligipääs Jumala
armule, milles me seisame ja rõõmustame Issanda au lootuses."
Viies salm räägib lootusest, milles meil ei tule pettuda,
mis ei jäta meid häbisse. Meie lootused võivad puruneda,
palved jooksevad tühja, nii meile tundub, aga Piibel ütleb:
Lootus ei jäta meid häbisse. Me ei pettu lootuses, sest Jumala armastus
on valatud meie südametesse. Me tuleme tagasi selle juurde,
mis on kõige tähtsam. Kui me usume, et Jumal muudab meie südamed,
täidab meid Kristuse kaastundega, et meie südamed eristuksid teistest.
Kõva süda välistab Jumala. Sul võib olla kogu usk, kõik võtted,
kõik teadmised Piiblist, aga põhiline jääb põhiliseks me südames.
Kui Jumala armastus on valatud meie südametesse, lootus ei jää häbisse.
Kui me pääseme ligi armule ja seisame selles, saame näha usku,
mis toob vilju ja auhinna, millest Jumala Sõna räägib. Ma ütleks,
ära püüa rohkem usku saada, vaid haara põhilisest kinni.
Luba Jumala südamel saada sinu südameks.
Piibel ei räägi, et Jumala armastus tilgub meisse, vaid valatakse
meisse Püha Vaimu kaudu. Ainult Jumala armastus muudab meid seest.
Usk ei ole töö. Me ei pea punnitama lootust ja armastust endast välja.
Me ei vaata inimesi: "Mul on nii paha tunne, sest teistel inimestel
on rohkem kaastunnet." Usume, et Püha Vaim teeb meis tööd.
Püha Vaimu kaudu valatakse meisse Jumala armastus ja me hakkame
asju teisiti nägema. Me mõtleme teisiti, elame teisiti ja korraga
leiame sellise rütmi või energia, mis teeb meie kaudu tööd,
õhutab meid, annab meile püsivuse. Sest me tabame ära Jumala südame.
Jumal armastab inimesi. Ära iial kahtle selles. Ta armastab sind.
Ta on sinu poolt. Ta armastab kadunuid, abivajajaid, usklikke,
neid kes on tema karjast. Kui me armastaksime seda, mida
Jumal armastab, tabaksime Jumala südame ära. Korraga käid sa lootuses,
milles sa ei pea pettuma. Sa avastad endas usu, millel on ligipääs
armule. Kui sul on arm, saad ligipääsu soosingule. Palvevastused.
Imed. Sul on usk, mis toob imesid su ellu. Sul on lootust tulevikuks.
See pole selline lootus, mida sa ise püüad toota.
Mul on nii suured ootused selle suhtes, mida Jumal tahab meie
elus teha. Mida lähemale Jumala südamele me saame ning
usume tema südant, et Jumala armastus valatakse meie peale välja,
siis sealt tekib selline usk, mis hakkab meie olukordi imeliselt
muutma. Mul on selline lootus meie kiriku suhtes. Ma olen täidetud
visiooniga tuleviku suhtes. Ma näen maad, mis asub sealpool.
Seal on liuväli, mille Jumal meile imeliselt andis. Ma vaatan seda ja
mul on lootust tulevikuks. Ma tahan, et Jumal kasutaks seda oma
Kuningriigi jaoks. Ma näen seda kabelit seal ja annan au Jumalale.
Vaatan vundamenti seal kõrval, mis on praegu mahajäetud ja kasutu.
Aga tulevikus saavad seal meie lapsed õnnistatud, seal saavad
loomingulised tegevused toimuda, noored saavad kokku tulla,
kolledz muutub efektiivsemaks. Ma näen seda!
Aga kui ma kaotan Jumala vaateväljast, muutub kõik uduseks,
asi hakkab keerlema meie ümber, kuidas me sellega hakkama saame?
Kui me otsime Jumala südant, pääseme armule ligi,
armastus valatakse välja. Meile meenub, et asi pole meis, vaid
inimestes ja Jumala eesmärgis. Hakkan nägema, et mu usk toodab,
armastus ergutab, lootus õhutab. Säilitagem selline kirg Jumala vastu,
millest hakkab kõik voolama. Mina võin rääkida teile oma visioonist:
minge sinna, tehke seda, aga kui ma olen Jumalaga vastuolus,
võib kõik muutuda väga uduseks ja kaugeks.
Kõik algab Jumala eesmärgist, Jumala plaanist.
Mõnikord viib meid tee edasi, kui teeme mõned sammud tagasi.
Ärge unustage põhilist, miks me andsime oma südame Jeesusele.
Meenutage, kuidas te kohtusite Püha Vaimuga esimest korda,
meenutage esimest armastust Jeesuse vastu, mis see teiega tegi,
kuidas te hakkasite inimesi nägema. See muutis teie vaadet elule,
teie suhtumist ellu. Mõned asjad muutusid hoopiks tähtsamaks.
See muutis su uuemaks ja värskemaks. See on suurim ime, suurim rõõm.
Kui ammu see oli? Kui me lähme põhilise juurde tagasi,
saame tunda Jumala ligiolu ning Jumala armastus valatakse meie
südametesse Püha Vaimu kaudu ning me pääseme ligi armule, milles me
saame seista, sest armus, armastuses, Kristuses saavutame
kire imede vastu. Järsku leiad enese ja lootuse, mis viib sind edasi.
See õhutab sind Jeesuse nimel tegutsema ning sa saad armastuse.
Sa näed, kus on vajadus, sa näed hädas inimesi,
näed võimalusi enda ümber, tunnetad Jumala südant,
kui põhiline on paigas. Me teeme Hillsongi kogudust inimeste pärast.
Hillsongi konverentsid toovad rahvahulki kokku -
see on õnnistus ja Jumala ime. Hillsongi süda seisneb selles, et
inimesed saavad aidatud ja õnnistatud, elud muudetud.
Kui su süda peegeldab Jumala südant, hakkavad imed juhtuma.
Meie armastus hakkab meid õhutama väljapoole sirutuma,
et toimuks muutus. Meie lootus õhutab meid vastupidavusele.
Me lähme ikka edasi. Me ei kaldu kõrvale, ei nõrke usus.
Me näeme lootust, kus seda pole. Usu lootusesse, näe imesid oma elus.
Kui oled nõus, ütle: aamen.
Aastate jooksul olen kuulnud paljusid kristlasi rääkimas
usus seismisest. Kui on midagi ületamatut, usuvad nad, et peab
usus seisma. Mulle meeldib, kuidas Piibel ütleb: usu läbi saame
ligipääsu armule, milles me seisame. Sest armu puhul on rõhk Jeesusel.
Armu Jumal teeb armu meile võimalikuks. Meie usk, lootus ja
armastus peaksid keskenduma sellele, kes Kristus on,
tema südamele, see on armastus, ning liginema tema armule
usu kaudu ning seisma armus. Mõtiskle tema armu üle.
Kui palju sa lubad Jumala armul mõjutada oma elu?
Sest tema armust saab küll meile.
Jeesuse arm toob su probleemidele vastuse.
Otsusta täna, et hakkad usus liginema armule, ning tehes kõik
jääd armus seisma.
Nautigem nüüd Hillsongi ülistusmuusikat.
Ma palun, et see õnnistaks teid. Mind inspireerib alati hea ülistus.
See muudab mu sisemist inimest. Kuulame koos ja siis ma räägin veel.
Tänan, et ühinesite täna minuga. Julgustan teid mõtlema, kes Jeesus
on ja kuidas ta sobitub teie ellu. Jeesus Kristus võib olla Issand ja
Päästja. Issand tähendab isandat. Issand, ma annan sulle õiguse olla
minu elu juht. Päästja tähendabki päästjat. Me tunnistame, et ilma
temata oleme kadunud. Kutsudes ta oma ellu, võime teda tunda.
Ta võib tulla ja päästa meid, kui me oleme kadunud ja katki.
Ta võib teha meid terviklikuks, elu ei ole enam kunagi endine.
Ta toob igaviku tunde, et me teame: on olemas elu pärast seda elu,
et Jumalale võib kindel olla. Ole õnnistatud.
Soovin sulle suurepärast nädalat ja ära unusta: parim on veel ees.
Võta ühendust Hillsongi TV-ga, kui soovid Jeesusest rohkem teada.
Külasta meie veebiaadressi www.hillsong.tv
Tõlge: Natali Belinska